ساراب خانلیغی

ساراب خانلیغی –آذربایجان اراضی‌سینده خانلیق ایدی. (۱۸. عصرین ۴۰-جی ایللری – ۱۹. عصرین اوّللری). اراضیسی اردبیل، قاراداغ، تبریز، ماراغا خانلیقلاری و ایرانلا حودودلانیردی. مرکزی ساراب شهری ایدی. 

 عومومی معلومات 
سراب خانلیغی‌نین اساسی شقاقی طایفاسی‌نین باشچیسی علی خان (۱۷۴۷-۱۷۸۶) طرفیندن قویولموشدور. نادر شاهین اؤلوموندن سونرا پایتاختداکی قاریشیقلیقدان ایستیفاده ائدن علی خان اؤزونو هم‌طایفالاری آراسیندا خان ائلان ائتدی. او، محمدحسن خان قاجارلا موباریزه‌ده اؤز موستقیل‌لیگینی قورویوب ساخلاسا دا، کریم خانین نومینال حاکیمیتینی قبول ائتمگه مجبور اولموشدو. 

علی خانین اؤلوموندن سونرا حاکیمیته صادیق خان شقاقی گلیب. صادیق خانین حاکیمیتی دؤورونده سراب خانلیغی یئنیدن موستقیل‌لیگه نایل اولموش، اؤز سرحدلرینی گئنیشلندیرمگه جهد گؤسترمیشدی.

صادیق خان خانلیغین ایداره سیستئمینی نیظاما سالدی، مودافیعه‌سینی تشکیل ائتدی. ایران طرفدن تهلوکه‌نی نظره آلاراق خان تیتولو وئردیگی قارداشی علی بیگی زنجانا حاکیم تعیین ائتدی. صادیق خان تبریزی اله کئچیردی. لاکین اورمیه، قاراباغ و باشقا خانلیقلاردان کؤمک آلان نجفقولو خان دونبولی صادیق خانی گئری چکیلمگه مجبور ائتدی. سراب خانلیغی‌نین اراضیسی قاجارلار دؤولتی‌نین ترکیبینه قاتیلدی. 

 خانلاری 
علی خان (۱۷۴۷-۱۷۸۶) 

صادیق خان شقاقی (۱۷۸۶-۱۸۰۰) 

جهانگیر خان شقاقی (۱۸۰۰ - ۱۸۲۲) 

 خانلیغین اینضیباطی قورلوشو 
گرمرود ماحالی

 قایناقلار 

 آذربایجان تاریخی. یئددی جیلدده. ۳. جیلد (۱۳-۱۸عصرلر). باکی.«عئلم». ۲۰۰۷. ۵۹۲ ص.
 جنوبی آذربایجان خانلیقلاری 
 آذربایجان خانلیقلاری  
 انور چینگیزاوغلو، سراب خانلیغی، باکی: موترجیم، ۲۰۱۳، ۲۱۲ ص

بؤلمه:آذربایجان تاریخی
بؤلمه:آذربایجان خانلیقلاری